Žygai

Žygai – kaimas Kretingos rajono savivaldybės pietinėje dalyje, 5 km į pietryčius nuo Kretingos, į pietus nuo Dupulčių, abipus Jauryklos upelio. Yra Žygų kaimo senosios kapinės, vadinamos Marų kapeliais (XVIII-XIX a.).

Etimologija 

Vietovės vardas kilęs iš asmenvardžio Žygas.

Istorija 

Pirmąkart Žygai paminėti 1771 m. Kretingos grafystės inventoriuje. Tai buvo vienkieminė naujakurių gyvenvietė, susiformavusi plėšininėse Kretingos dvaro žemėse. Joje gyveno Juozapo Vilimavičiaus ir Pranciškaus Pociaus šeimos, gyvenvietei dar priklausė Šaukliškiais vadinamos žemės, kuriomis naudojosi Miežečių užusienio gyventojai. Panaikinus baudžiavą, 22 kaimo valstiečiai mokėjo Kretingos dvarininkui Nikolajui Zubovui išperkamuosius žemės mokesčius.

1923 m. buvo 12 ūkių, kurie Lietuvos žemės reformos metu buvo išskaidyti į vienkieminius ūkius.

Sovietmečiu kaimo žemės priklausė Kretingos valstybiniam vaismedžių medelynui.

Gyventojai

Šaltiniai 

Kretingos rajono savivaldybės gyvenvietės